T L A Č O V Á S P R Á V A

**Na Pohodu príde James Blake, víťaz Grammy a jeden z najžiadanejších spevákov a producentov súčasnej svetovej hudobnej scény**

 **Pohoda zverejnila ďalšie veľké medzinárodné meno, ktoré vystúpi v júli na trenčianskom letisku. Je ním oceňovaný britský spevák James Blake.**

**James Blake** má na konte nespočetné množstvo nominácií na prestížne ceny, vrátane cien Grammy, Brit Awards alebo Mercury Prize, pričom Grammy a Mercury Prize aj získal. Patrí k najžiadanejším spevákom, producentom a skladateľom súčasnej svetovej hudobnej scény, o čom svedčia jeho spolupráce s hudobníkmi a hudobníčkami ako Beyoncé, Kendrick Lamar, Jay-Z, Travis Scott, Rosalía, RZA, Brian Eno, Bon Iver, Miley Cyrus alebo Frank Ocean a Vince Staples.

Pred pár dňami si vďaka novému albumu Playing Robots Into Heaven, ktorý vydal v septembri, vyslúžil ďalšie dve nominácie na ceny Grammy a to v kategórii Najlepší tanečný album a Najlepšia tanečná nahrávka. Na novom albume sa James vracia ku klubovému a tanečnejšiemu zvuku, preto sa návštevníci a návštevníci môžu tešiť aj na živé prevedenie nových songov, ktoré budú znieť v júli na trenčianskom letisku.

James Blake každým albumom posúva hranice svojej tvorby viac a viac do budúcnosti, pričom mieša dokopy soul, dubstep, R&B, elektroniku, hip-hop a experimental, ktoré dopĺňa jeho nezameniteľný vokál.

***"James Blake je pre mňa veľká srdcovka. Radím ho medzi hudobníkov, akých je na hudobnej scéne veľmi málo, pretože každá jeho nahrávka alebo spolupráca je úplná dokonalosť. Neuveriteľným spôsobom mieša množstvo štýlov, ale hlavne z jeho hudby vždy cítite aj obrovskú dávku emócií," dodáva k bookingu PR manžér Pohody Jozef Hámorský.***Aktuálne má Pohoda pre ročník 2024 zverejnených už štrnásť mien: James Blake, Pendulum (live), Black Pumas, Morcheeba, Jockstrap, The Armed, DEADLETTER, Aquaserge, Pražský výběr, Para, Le Payaco, Berlin Manson, Katarzia a Fvck\_Kvlt.

**Festival Pohoda je opäť nominovaný na najprestížnejšie európske festivalové ceny European Festival Awards v kategórii Najlepší stredne veľký festival (Best Medium-Sized Festival). Organizátori spustili hlasovanie a Pohodu môžete svojím hlasom podporiť do 30. novembra na tomto linku:** [**https://de.surveymonkey.com/r/PublicVote2023**](https://de.surveymonkey.com/r/PublicVote2023)

**Pohoda bola zároveň zaradená do zoznamu top 10 svetových nezávislých festivalov podľa prestížneho magazínu hudobných profesionálov a profesionálok IQ.**
-
**PressKit – James Blake:**https://drive.google.com/drive/folders/1XJjnTtNMo7wMK\_b5xrAbWjSKb2p5RGwy
**PressKit – Pohoda 2023:**https://drive.google.com/drive/folders/10pjNr9XUxpo6CWM4t-3lygdhYJ7SrbGp
**Facebook udalosť Pohoda 2024:**<https://www.facebook.com/events/1340933456779655>

**Pohoda 2023 Official Aftermovie:**<https://www.youtube.com/watch?v=_6hUgzJD3QE>

 -

Kontakt pre médiá:

**Jozef Hámorský**

PR & Media

Tel.: +421 944 089 277

jozo@pohodafestival.sk

<http://www.pohodafestival.sk>